
PARLAMENTUL ROMÂNIEI

CAMERA DEPUTAŢILOR

COMISIA JURIDICĂ, DE DISCIPLINĂ ŞI IMUNITĂŢI








    București, 4 octombrie 2022
                                                                                      PL-x 484/2022
    Către,

BIROUL PERMANENT AL CAMEREI DEPUTAȚILOR
Vă înaintăm, alăturat, raportul asupra Proiectului de Lege pentru modificarea și completarea Legii nr.369/2004 privind aplicarea Convenției asupra aspectelor civile ale răpirii internaționale de copii, adoptată la Haga la 25 octombrie 1980, la care România a aderat prin Legea nr.100/1992, trimis Comisiei juridice, de disciplină şi imunităţi cu adresa nr. PL-x 484 din 19 septembrie 2022, înregistrat cu nr. 4c-13/742 din 20 septembrie 2022.
În raport cu obiectul și conținutul reglementării, inițiativa legislativă se încadrează în categoria legilor ordinare. 
                                    PREŞEDINTE
                                         Laura – Cătălina Vicol - Ciorbă

 RAPORT 

 asupra
Proiectului de Lege pentru modificarea și completarea Legii nr.369/2004 privind aplicarea Convenției asupra aspectelor civile ale răpirii internaționale de copii, adoptată la Haga la 25 octombrie 1980, la care România a aderat prin Legea nr.100/1992
În conformitate cu prevederile art.95 și 117 alin.(1) din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizate spre dezbatere în fond, în procedură de urgență, cu Proiectul de Lege pentru modificarea și completarea Legii nr.369/2004 privind aplicarea Convenției asupra aspectelor civile ale răpirii internaționale de copii, adoptată la Haga la 25 octombrie 1980, la care România a aderat prin Legea nr.100/1992, trimis Comisiei juridice, de disciplină şi imunităţi cu adresa nr. PL-x 484 din 19 septembrie 2022, înregistrat cu nr. 4c-13/742 din 20 septembrie 2022.
Senatul, în calitate de primă Cameră sesizată, a adoptat iniţiativa legislativă în şedinţa din ziua de 14 septembrie 2022.
Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare modificarea şi completarea Legii nr.369/2004 privind aplicarea Convenţiei asupra aspectelor civile ale răpirii internaţionale de copii, adoptată la Haga la 25 octombrie 1980, la care România a aderat prin Legea nr.100/1992, republicată. Prin proiectul de act normativ se aduc clarificări în privinţa autorităţilor implicate în procedura de înapoiere, respectiv a exercitării dreptului de vizitare.
Consiliul Legislativ a avizat favorabil iniţiativa legislativă, cu observații și propuneri, conform adresei cu nr.908 din august 2022.
Comisia pentru drepturile omului, culte și problemele minorităților naționale a avizat favorabil proiectul de lege, cu unanimitate de voturi, în şedinţa din ziua de 27 septembrie 2022, conform adresei cu nr.4c-6/557 din 28 septembrie 2022.

Comisia pentru învățământ a avizat favorabil inițiativa legislativă, cu unanimitate de voturi, în şedinţa din ziua de 27 septembrie 2022, conform adresei cu nr.4c-11/318 din 27 septembrie 2022.

Comisia pentru sănătate și familie a avizat favorabil proiectul de lege, cu majoritate de voturi, în şedinţa din ziua de 27 septembrie 2022, conform adresei cu nr.4c-10/467 din 27 septembrie 2022.
În conformitate cu prevederile art. 62 din Regulamentul Camerei Deputaţilor, republicat, cu modificările și completările ulterioare, membrii  Comisiei juridice, de disciplină şi imunităţi au examinat proiectul de lege în şedinţa din ziua de 4 octombrie 2022.
La şedinţa Comisiei juridice, de disciplină şi imunităţi deputaţii au fost prezenţi conform listei de prezenţă.
În urma dezbaterilor, membrii Comisiei juridice, de disciplină şi imunităţi au hotărât să propună plenului Camerei Deputaților spre dezbatere și adoptare, cu unanimitate de voturi, un raport de adoptare a Proiectului de Lege pentru modificarea și completarea Legii nr.369/2004 privind aplicarea Convenției asupra aspectelor civile ale răpirii internaționale de copii, adoptată la Haga la 25 octombrie 1980, la care România a aderat prin Legea nr.100/1992, în forma adoptată de Senat.
În raport cu obiectul şi conţinutul reglementării, inițiativa legislativă se încadrează în categoria legilor ordinare.
                 PREŞEDINTE,                                            
SECRETAR,
   Laura – Cătălina Vicol - Ciorbă                                       Ladányi László-Zsolt   
Consilier parlamentar, 

Rodica Penescu

